# Germans d'Itàlia

Els Germans d'Itàlia (italià: Fratelli d'Italia, FdI), és un partit polític nacional-conservador italià, d'extrema dreta i caràcter populista, fundat per Giorgia Meloni, una diputada de la Cambra de Diputats i anterior Ministra de Silvio Berlusconi.
El partit va néixer amb el nom de Germans d'Itàlia - Centredreta Nacional (italià: Fratelli d'Italia - Centrodestra Nazionale, FdI-CDN), d'una escissió a la dreta del Poble de la Llibertat (PdL) el desembre 2012, i és l'hereu polític del Moviment Social Italià - Dreta Nacional (1946–1995) i Aliança Nacional (1995–2009). És un partit amb ideologia conservadora i nacionalista.
A nivell europeu, és membre del Partit dels Conservadors i Reformistes europeus, del qual Meloni ha servit com a presidenta des de setembre 2020. Com a tal, Fratelli defensen l'Euroscepticisme i proposen una Europa "confederal de nacions" com a concepte oposat a l'Europa federal.

## Ideologia

Acadèmics i comentaristes polítics han descrit de manera diversa la posició política de FdI, des de partit de dreta, dreta populista o reaccionària, o extrema dreta. Així, l'han caracteritzat com a partit conservador, nacional-conservador, nacionalista o postfeixista.
En assumptes socials, el partit ha estat considerat com a ultraconservador. El partit s'oposa a l'avortament , a l'eutanàsia, al matrimoni entre persones del mateix sexe i a l'adopció. El 2022, els Germans d'Itàlia van presentar un projecte de llei que converteix la gestació subrogada en un delicte castigat amb la presó. El partit també es va oposar a l'aprovació de lleis que penalitzin els actes discriminatoris "per raó de sexe, orientació sexual o identitat de gènere".
El partit és hostil a la introducció del dret de sòl i proposa fortes restriccions a la immigració tant legal com a il·legal. El partit denuncia la suposada islamització d'Europa. També vol prohibir l'accés als ports als vaixells de les ONG que hagin rescatat immigrants al mar, augmentar el nombre de centres de vigilància i incrementar i accelerar l'expulsió d'immigrants il·legals.
En l'àmbit econòmic, el partit defensa polítiques que han estat considerades com a neoliberals. Vol introduir un impost únic, suprimir la renda bàsica i introduir la preferència nacional en l'accés a l'ocupació i l'habitatge.

### Faccions

Des de la seva fundació, FdI ha tingut faccions internes en forma d'organitzacions i associacions polítiques.
* Prima l'Italia (Primer Itàlia, PI), nacional-conservador, liderat per Gianni Alemanno (fins al 2015, posteriorment es va unir a l'Acció Nacional)
* FareItalia (Fer Itàlia, FI), liberal-conservador, liderat per Adolfo Urso.
* Io Amo l'Italia (Jo Estimo Itàlia, IAI), social-conservador, liderat per Magdi Allam (fins al 2015)
* Io Sud (Jo Sud, IS), nacional-conservador i centrista , liderat per Adriana Poli Bortone (fins al 2015, posteriorment es va incorporar a Forza Italia)
* Movimento Nazionale per la Sovranità (Moviment Nacional per la Sobirania, MNS), nacional-conservador, liderat per Gianni Alemanno.
* Direzione Italia (Direcció Itàlia, DI), liberal-conservadora, dirigida per Raffaele Fitto.

## Resultats electorals
### Parlament Italià

| Elecció | Lider | Cambra dels diputats | Cambra dels diputats | Cambra dels diputats | Cambra dels diputats | Cambra dels diputats | Senat de la República | Senat de la República | Senat de la República | Senat de la República | Senat de la República |
| Elecció | Lider | Vots | % | Escons | +/– | Pos. | Vots | % | Escons | +/– | Pos. |
| 2013 | Giorgia Meloni | 666,035 | 1.9 | 9 / 630 | Nou | 8è | 590,083 | 1.9 | 0 / 315 | Nou | 7è |
| 2018 | Giorgia Meloni | 1,429,550 | 4.4 | 32 / 630 | 23 | 5è | 1,286,606 | 4.3 | 18 / 315 | 18 | 5è |
| 2022 | Giorgia Meloni | 7,302,517 | 26.0 | 119 / 400 | 87 | 1r | 7,167,136 | 26.0 | 66 / 200 | 48 | 1r |

### Parlament Europeu

| Any | Líder | Vots | % | Escons | +/– | Pos. | Grup |
| 2014 | Giorgia Meloni | 1,004,037 | 3.7 | 0 / 73 | Nou | 7è | - |
| 2019 | Giorgia Meloni | 1,726,189 | 6.4 | 6 / 76 | 6 | 5è | ECR |
| 2024 | Giorgia Meloni | 6,724,269 | 28.76 | 24 / 76 | 18 | 1r | ECR |

## Referències

* ↑ «Fratelli d'Italia: dova va la destra italiana». i Mille, 24-03-2014. Arxivat de l'original el 24 setembre 2014. [Consulta: 10 agost 2014].
* ↑ «Fratelli d'Italia riaccende la "fiamma". Nel nuovo logo i simboli di Msi e An». TGcom24, 16-02-2014.
* ↑ «Còpia arxivada». Arxivat de l'original el 2023-01-07. [Consulta: 5 maig 2022].
* ↑ «Italy election: What was the result and what is the Five Star Movement?» (en anglès). Independent, 06-03-2018.
* ↑ «Summaries». Italian Political Science Review/Rivista Italiana di Scienza Politica, 24, 1, 4-1994, pàg. 193–195. DOI: 10.1017/s0048840200022826. ISSN: 0048-8402.
* ↑ «Italian right-wing parties reject coalition partner as government heads toward collapse» (en anglès), 17-07-2022. [Consulta: 3 febrer 2024].
* ↑ The Italian general election of 2018: Italy in uncharted territory. Cham, Switzerland: Palgrave Macmillan, 2019. ISBN 978-3-030-13617-8.
* ↑ Adversarial political interviewing: worldwide perspectives during polarized times. Singapore: Springer, 2022. ISBN 978-981-19-0576-6.
* ↑ «How a collapse of Italy's government could see it lurch right» (en anglès), 11-08-2019. [Consulta: 3 febrer 2024].
* ↑ Tarchi, Marco «Voters without a Party: The ‘Long Decade’ of the Italian Centre-Right and its Uncertain Future» (en anglès). South European Society and Politics, 23, 1, 02-01-2018, pàg. 147–162. DOI: 10.1080/13608746.2018.1434454. ISSN: 1360-8746.
* ↑ «‘They are not happy with how we love each other’: Gay parents fear a Meloni victory.».
* ↑ «Political cheat sheet, understanding the brothers of italy».
* ↑ «News from Europe - Latest world headlines and daily news» (en anglès), 03-02-2024. [Consulta: 3 febrer 2024].
* ↑ «Sea Watch, Meloni: "Affondiamo la nave"» (en italià), 26-06-2019. [Consulta: 3 febrer 2024].
* ↑ Redazione. «Meloni: "No a Draghi, non vuole flat tax. Per M5s ho pietà"» (en italià), 09-02-2021. [Consulta: 3 febrer 2024].
* ↑ «Meloni presenta la contromanovra di Fdi: no a reddito di cittadinanza e plastic tax» (en italià), 01-12-2019. [Consulta: 3 febrer 2024].

## Enllaços externs

* Germans d'Itàlia - Lloc web oficial